KARLO BAJO, 6.e (mentorica Ines Vukoja, prof.)

**SVIJET PO MOM**

Kad bih ja vlast u rukama imao, u svom bih svijetu svašta mijenjao.

Ne bih uopće bio vladar zloban, ali za neposlušne bio bih koban.

Ljubavi, poštenja, zadovoljstva i sreće dijelile bi se na svakom uglu pune vreće.

Postojao bi zakon protiv krađa i jedan još važniji protiv svađa.

Ne bi bilo tuge i ratova, gradile bi se zgrade s još više katova.

Ako bi sve krenulo po planu, čuvao bih ljude kao kap vode na dlanu.

Djeci bi glavni posao bila igra, a vrata igrališta čuvala bi dva tigra.

Više nikada ne bi pala dosadna kiša. Zbogom poplave, tko vas šiša.

Uskoro bi nestalo jada i umora, ukinule bi se bolesti poput raka i tumora.

U obliku srca gradovi bi se gradili, zaljubljeni bi se od jutra poljupcima sladili.

Zabranjena riječ bila bi rat, pružali bi svi svima ruke kao bratu brat.

Taj svijet bi svima čaroban bio, u sebi bi beskrajnu maštu krio.

Kad bih ja vlast u rukama imao…

Zadovoljstvu i sreći gdje bi bio kraj? Moj bi svijet nalikovao na raj.

Da ne duljim, dajem naredbu prvu: Vratite odmah u Metković Darija Srnu.